Source: http://www.csmoradea.ro/events/bcl-etapa-1/
Timestamp: 2017-10-21 10:28:56+00:00

Document:
www.csmoradea.ro | BCL – Etapa 1
BCL – Etapa 1
CSM CSU Oradea a debutat în grupele Basketball Champions League cu o încleștare în compania lui Pinar Karsiyaka Izmir. Rezultatul final al partidei desfășurare la Arena Antonio Alexe a fost de 56-69.
Roș-albaștrii au început partida în formula Mirkovic, Mandache, Barnette, Comagic și Denison. CSM-ul a deschis jocul foarte bine, desprinzându-se la 7-2 în primele două minute de joc. Sean Barnette a încasat o lovitură la corp și nu a mai putut să continue jocul fiind necesare investigații medicale amănunțite. Turcii și-au intrat în ritm cu aruncări de la mare distanță și au preluat conducerea pe tabela de marcaj. La capătul primului sfert oaspeții conduceau cu scorul de 21-15.
Secvența a 2-a s-a desfășurat sub aceleași auspicii. Pinar a controlat situația pe tabela de marcaj. CSM-ul a beneficiat de contribuții din partea lui Sean Denison în ambele faze ale jocului, însă defensiva echipei din Izmir a fost la capacitate ridicată. La jumătatea partidei scorul era de 40-30.
Actul al 3-lea a consemnat un joc mai echilibrat. Oradea a încercat să revină și a izbutit să se apropie la două posesii pe tabela de marcaj. Lucrurile nu au continuat în aceeași manieră, vizitatorii refăcând diferența de zece puncte, scor 53-43, cu zece minute înainte de final.
Pe parcursul secvenței decisive s-a consemnat o prestație excelentă în faza ofensivă pentru Bobe Nicolescu. Pinar Karsiyaka a menținut controlul pe tabela de marcaj, însă CSM-ul nu a reușit să marcheze din situații favorabile, precum cele de la linia de pedeapsă ori din aruncări necontestate. Finalul nu a adus schimbarea, jocul încheindu-se cu scorul de 69-56 în favoarea fostei campioane a Turciei.
Sean Denison a totalizat 17 puncte, 5 recuperări, Titus Nicoară a adăugat 13 puncte, 7 recupeărri, iar Bobe Nicolescu a încheiat cu 10 puncte și 3 recupeărri pentru formația orădeană. În replică, J'Covan Brown a totalizat 13 puncte și 4 pase decisive pentru Pinar Karsiyaka.
CSM CSU Oradea a jucat fără Martin Zeno, accidentat. De asemenea, roș-albaltrii s-au văzut privați de serviciile lui Sean Barnette din minutul 3 al partidei.
Următorul joc al CSM CSU Oradea în Basketball Champions League este programat pentru marți (25.10), cu începere de la ora 21:00, în compania lui Maccabi Rishon LeZion. Partida se va desfășura în Israel. Până atunci, orădenii se vor duela cu Steaua CSM EximBank București, în Liga Națională.
Prima etapă din sezonul regulat al Basketball Champions League – ediția 2016/17 aduce la Arena Antonio Alexe principala favorită la câștigarea Grupei B. Este vorba despre Pinar Karsiyaka Izmir, o echipă extrem de valoroasă, provenită dintr-un campionat extrem de puternic. Meciul se dispută miercuri (19.10), cu începere de la ora 19:00.
CSM CSU Oradea va avea o misiune extrem de dificilă în compania unui adversar extrem de motivat și decis să nu facă concesii într-un punct al sezonului în care victoriile sunt necesare. CSM-ul va juca în formulă incompletă, având mare nevoie de contribuții majore din partea celor apți.
Pinar se prezintă la Oradea cu un lot de jucători din care se regăsesc patru oameni extrem de experimentați în baschetul european la nivel de club. Doio dintre ei au experiență și în NBA. De altfel, valoarea jucătorilor străini este una deosebită și ridică nivelul valoric al echipei din Izmir.
CSM CSU Oradea este în căutarea soluțiilor de a acoperi absența lui Martin Zeno. Americanul va fi indisponibil cel puțin o lună, perioadă în care Leilor Roșii le vor lipsi abilitatea de a puncta cu ușurință pe relația unu la unu, o viteză pe contraatac și tranziție, respectiv intentitatea de apărare a numărului 3.
De asemenea, antrenorii Achim și Mitrovic trebuie să găsească soluții de a pune în valoare ceilalți jucători, în așa fel încât să acopere media de puncte adusă de Zeno cu regularitate. Așadar, o misiune extrem de dificilă și care pune întotdeauna în dificultate o echipă ce mizează pe un jucător atât de valoros.
Prețul unui bilet este de 10 lei și se poate achiziționa online de AICI.
Partida este transmisă în direct la DigiSport.
BCL, Tur 2 – Manșa 2
BCL – Etapa 2
Anunț privind depunerea nominalizărilor pentru p..
Baschet în Oradea între 20 și 29 octombrie 2017
Echipa satelit se deplasează la Sighetu Marmație..
Un nou oaspete de seamă la Arena Antonio Alexe
Anunț privind depunerea nominalizărilor pentru premierea sportivilor de performanţă în cadrul programului „Campionii Viitorului” – ediția 2017
CSM Digi Oradea a învins Rapid București în primul duel din etapa a 2-a a Superligii Naționale 2017/18
Informații acces în Arena Antonio Alexe la meciul CSM CSU Oradea vs Politehnica Iași
Echipa satelit se deplasează la Sighetu Marmației pentru primul meci din Liga 1 – ediția 2017/18
Baschet (2,855)
Handbal (249)
Înot (28)
Polo (432)
Scrima (115)

References: CSM 

CSM 
 CSM 
 CSM 

CSM 

CSM 

CSM 
 CSM